kardosdrur/scandi-wiki huggingface dataset:
Termisk ekspansion

Termisk ekspansion er et materiales tendens til at ændre rumfang ved forandringer i temperatur. Når et stof varmes op begynder partiklerne at bevæge sig hurtigere og holde en større gennemsnitlig afstand. Materialer som trækker sig sammen ved øget temperatur er sjældne; denne effekt er begrænset i størrelse og opstår kun indenfor begrænsede temperaturområder. Ekspansionsgraden divideret med forandringen i temperatur kaldes materialets koefficient af termisk ekspansion og varierer generelt med temperatur.

Eksterne henvisninger 
 Hyperphysics: Thermal expansion 
 Understanding Thermal Expansion in Ceramic Glazes 

Termodynamik
Fysisk størrelse
Natriumhydrid

Natriumhydrid er en kemisk forbindelse med sumformlen NaH. Det anvendes primært som en meget stærk base i organisk syntese. Natriumhydrid er et saltlignende hydrid bestående af kationen Na+ og anionen H−. Det er uopløseligt i organiske opløsningsmidler (det kan dog opløses i smeltet natrium), hvilket er i overensstemmelse med, at hydridanionen H- aldrig er blevet påvist i opløsning. På grund af natriumhydrids uopløselighed foregår alle kemiske reaktioner med natriumhydrid på overfladen af det faste stof.

Egenskaber og struktur 
Natriumhydrid fremstilles ved direkte reaktion mellem brint og flydende natrium. Rent natriumhydrid er farveløst, men antager efterhånden et gråt skær. Natriumhydrid er ca. 40 % tættere end natrium (hvis massefylde er 0,968 g/cm3).

Natriumhydrid antager en NaCl-krystalstruktur ligesom hydriderne af de øvrige alkalimetaller (LiH, KH, RbH og CsH). I denne krystalstruktur er hver Na+-ion omgivet af seks H−-ioner i et oktaedrisk mønster. Ionradierne af H− (146 pikometer i NaH) og F− (133 pm) er forholdsvis ens bedømt ud fra Na-H- og N-F-afstandene.

Sikkerhed 
Natriumhydrid kan selvantænde i atmosfærisk luft. Hvis forbindelsen kommer i kontakt med vand, frigives der brint, som er brændbar. Ved hydrolyse omdannes natriumhydrid til natriumhydroxid (NaOH), som er en stærk vandopløselig base. I praksis opslæmmes natriumhydrid typisk i olie, så det er sikrere at håndtere i luft.

Referencer 

Natriumforbindelser
Hydrider
Baser
Gymnastik under sommer-OL 2016

Gymnastik stod på det olympiske program for 28. gang under Sommer-OL 2016 i Rio de Janeiro. Konkurrencerne fandt sted i perioden 6. – 21. august i Arena Olímpica do Rio. Der var tre hovedgrupper: Redskabsgymnastik, rytmisk gymnastik og trampolinspring.

Deltagelse

Deltagende nationer

Medaljer

Medaljetabel

Redskabsgymnastik

Mændenes begivenheder

Kvindernes begivenheder

Rytmisk gymnastik

Trampolin

Kilder
Hydrid

Inden for kemi betegner hydrid enten hydridanionen (:H−) eller mere generelt enhver kemisk forbindelse, der indeholder brint (hydrogen, H). Et binært hydrid er en forbindelse af brint og et andet grundstof. De fleste grundstoffer er i stand til at danne en form for hydrid med brint; undtaget er ædelgasserne og visse metaller som promethium, osmium, iridium og francium.

Binære hydrider af alkalimetaller og jordalkalimetaller er ioniske forbindelser, hvori metalatomerne har afgivet deres elektroner til de mere elektronegative brintatomer, som derved eksisterer som hydridanioner (H−). For nogle hydrider af denne type er der dog en vis kovalent karakter, f.eks. i berylliums hydrid, BeH2. De fleste binære hydrider af alkali- eller jordalkalimetaller er stærke baser, f.eks. natriumhydrid (NaH).

Binære hydrider af overgangsmetaller er typisk også ioniske, eller de kan være såkaldte interstitielle hydrider, hvori brintatomerne sidder i de interstitielle huller mellem metalatomerne i metallernes krystalgitter.

Binære hydrider af metaller og andre grundstoffer i p-blokken i det periodiske system defineres typisk som kovalente. Afhængigt af elektronegativitet vil elektronerne i de kovalente bindinger dog enten være forskudt mod brintatomerne eller atomet af det andet grundstof. Hydrider af halogenerne (gruppe 17 i det periodiske system) kaldes hydrogenhalogenider og omfatter hydrogenfluorid (HF), hydrogenklorid (HCl, i vandig opløsning kaldet saltsyre), hydrogenbromid (HBr) og hydrogeniodid (HI). I disse er elektronerne i bindingen mellem brint og halogenet kraftigt forskudt mod halogenet, og brintatomet fraspaltes let som en hydron (proton eller hydrogenion, H+), hvilket gør hydrogenhalogeniderne til stærke syrer.

Referencer
Norges fanebærere ved OL

Norges fanebærere ved OL indeholder samtlige idrætsudøvere som har båret Norges flag under åbningsceremonierne til sommer- og/eller vinter-OL.

Fanebærere

Referencer

Eksterne henvisninger 
 www.rb.no Norske fanebærere (Sommer-OL)
 www.nrk.no Norske fanebærere (Vinter-OL)

Fanebærere ved OL
Olympiske fanebærere efter land
FC Midtjylland i europæiske turneringer

FC Midtjylland i europæiske turneringer er en oversigt over FC Midtjyllands resultater og målscorere i europæiske turneringer.

UEFA Cup 2001-02 
I 2001-02 deltog FC Midtjylland i to runder af UEFA Cuppen.

I 2015-16 kvalificerede FC Midtjylland sig for første gang til et gruppespil i en europæisk turnering.

Europæiske turneringer
Looft

Looft er en kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Looft ligger omkring 10 km nord for Itzehoe. Få kilometer mod vest går motorvejen A23 fra Itzehoe mod Heide, nogle kilometer mod nord går Bundesstraße B430 mod Neumünster få kilometer mod øst B77 fra Itzehoe til Rendsburg.

Vandløbene Bekau, Nonnenbach, Lammsbek, Schönbek, Siersbek, Reihnkampsbach, Voßbergsbach og Tannenwiesenbach løber i kommunens område.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Louis Meintjes

Louis Meintjes (født 21. februar 1992) er en sydafrikansk cykelrytter der cykler for .

Karriere 

Louis Meintjes kørte sig ind på en flot andenplads ved U23 VM i 2013 i Firenze. Louis har selv sagt at han elsker verdensmesterskaber da de er uforudsigelige. Han kørte sin første Grand Tour i 2014 ved Vuelta a España. Han blev nr. 5 på 14. etape af det spanske tre ugers etapeløb. Han vandt sit første løb i Europa da han i 2015 vandt Settimana Internazionale di Coppi e Bartali. Han sikrede sig den samlede sejr ved, at vinde den sidste etape. Han deltog under Tour de France 2015, og blev nr. 5 på den pjaskvåde etape til Plateau de Beille. Han udgik senere af Touren pga. sygdom. Han kom tilbage i år 2015 under Vuelta a España hvor han kørte sig til en flot 10. plads samlet. Under Vueltaen offentliggjorde han, at han skrev under på en to årig kontrakt med Lampre-Merida gældende fra 2016. 

Han leverede sit første gode resultat for hans nye hold Lampre-Merida i 2016 da han sluttede på en flot 9. plads samlet i Critérium du Dauphiné. Han blev også nr. 5 på etapen til Méribel. Herefter kørte han Tour de France, som var sæsonens helt store mål. Han blev samlet 8 efter en heroisk indsats, og han blev endda nr. 4 på 19. etape. Han kørte herefter det olympiske landevejsløb og blev nr. 7.

Palmarès 
Kilde:

2010
National junior-mester på enkeltstart
National junior-mester på landevej
2011
3. etape, Triptyque Ardennaise
Sølv, Afrikanske mesterskab på enkeltstart
2012
National U23-mester på enkeltstart
2013
National U23-mester på enkeltstart
National U23-mester på landevej
5. etape, Tour de Korea
2. etape, Tour du Rwanda
Sølv, U23 VM, linjeløb
2014
2. plads samlet og 2. etape, Mzansi Tour
 Sydafrikansk mester på landevej
2015
Afrikamester på landevej
Samlet og 4. etape, Settimana Internazionale di Coppi e Bartali

Tidslinje over samlede placeringer i Grand Tours

Referencer

Eksterne henvisninger  

 
 

Mandlige cykelryttere fra Sydafrika
Cykelryttere ved sommer-OL 2016
Deltagere for Sydafrika ved sommer-OL 2016
Personer fra Pretoria
Nienbüttel

Nienbüttel er en by og en kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Nienbüttel ligger omkring 3 km øst for Wacken og 12 km nord for Itzehoe ved motorvejen A23.

I kommunen ligger også bebyggelsen Holstenbrook.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Estado Novo

Der har eksisteret to regimer kendt under navnet Estado Novo (portugisisk for "Ny Stat"):

Estado Novo (Brasilien), perioden fra 1937 til 1945, under Getúlio Vargas' lederskab
Estado Novo (Portugal), eller den Anden Republik, var det portugisiske autoritære regime mellem 1933 og 1974
Krysantemum Orden

Krysantemum Orden (japansk: 大勲位菊花章 daikun'i kikkashō) er en japansk orden. Den blev indstiftet i i Meiji-perioden. Ordenen har navn efter kejserens mon eller emblem, som også er Japans våbenskjold. Krysantemum Orden er den største japanske hædersbevisning.

Ordener, dekorationer og medaljer fra Japan
Vestblokken

Vestblokken, vestmagterne eller kapitalistblokken henviste under den kolde krig til de lande, der var allierede med USA og  NATO mod Sovjetunionen og dens allierede i Warszawapagtlandene. Sidstnævnte blev ofte betegnet som Østblokken, hvilket var et oftere anvendt begreb på dansk end Vestblokken. Regeringer og presse i Vestblokken var mere tilbøjelige til at beskrive sig selv som "den frie verden" eller "Vesten"'. Vesteuropa er et kontroversielt begreb, der blev brugt til at henvise til demokratiske lande i Europa under den kolde krig, men det anvendes til tider stadig om de moderne stater i dag.

Fodnoter 

Den kolde krig
Gymnastik under sommer-OL

Gymnastik har vært med i samtlige olympiske sommerlege i moderne tid fra Sommer-OL 1896 i Athen. Gymnastik for kvinder kom med på OL-programmet 1928 i Amsterdam.

Nuværende gymnastikøvelser 
  Rytmisk gymnastik (for mere information, se Rytmisk gymnastik under sommer-OL)
  Trampolin (for mere information, se Trampolin under sommer-OL)
  Redskabsgymnastik (for mere information, se Redskabsgymnastik under sommer-OL)

Medaljer 
(1896-2016)
Sovjetunionen ved OL

Sovjetunionen deltog i olympiske lege første gang under Sommer-OL 1952 i Helsingfors, og deltog siden i 18 sommer- og vinterlege. Sovjetunionen arrangeret Sommer-OL 1980 i Moskva, som blev boykottet af en række lande med USA i spidsen. Som gengældelse valgte Sovjetunionen og flere østeuropæiske lande til at boykotte Sommer-OL 1984 i Los Angeles. Efter at Sovjetunionen blev opløst deltog de fleste af de tidligere sovjetrepublikker som Fællesskabet af Uafhængige Stater (SNG) under Vinter-OL 1992 i Albertville og Sommer-OL 1992 i Barcelona, mens Estland, Letland og Litauen deltog som selvstændige lande. Fra og med Vinter-OL 1994 deltog alle de tidligere sovjetrepublikker som selvstændige lande.

Medaljeoversigt

Eksterne henvisninger 
 Sovjetunionens OL-statistik  på Sports-reference.com

Sovjetunionens deltagelse i Olympiske lege
Sovjetunionen ved sommer-OL
Sovjetunionen ved vinter-OL
Nutteln (Holsten)

Nutteln er en by og en kommune i det nordlige Tyskland, beliggende i Amt Schenefeld i den nordvestlige del af Kreis Steinburg. Kreis Steinburg ligger i den sydvestlige del af delstaten Slesvig-Holsten.

Geografi 
Nutteln ligger omkring 10 km nordvest for Itzehoe lige syd for Vaale ved Landesstraße L 327 (tidligere Bundesstraße B431), lige på grænsen mellem marsken og geesten. Vandløbet Nuttelner Bach løber gennem kommunen.

Eksterne kilder/henvisninger 

 Kommunens side  på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
USA ved OL

USA er et af de 14 lande, som deltog i de første moderne olympiske lege under sommer-OL 1896 i Athen. Nationen har deltaget i samtlige olympiske lege, undtaget 1980 i Moskva, som de boykottede. 

Den første deltager for USA var Tom Burke, som under sommer-OL 1896 tog guld på både 100 meter og 400 meter. USA er det eneste land, som har vundet mindst en guld i alle olympiske vinterlege. Næsten halvdelen af alle medaljer, USA har vundet under sommerlegene, er vundet i atletik og svømning.

USA som arrangør 
USA har været vært for de olympiske lege otte gange, fire vinterlege og fire sommerlege.

Medaljeoversigt

Eksterne henvisninger 
 USA's OL-statistik  på Sports-reference.com

 
 
OL
Japan ved OL

Japan deltog første gang i olympiske lege under sommer-OL 1912 i Stockholm. Nationen har deltaget i alle efterfølgende sommerlege undtagen i 1948 i London, da den var udelukket på grund af anden verdenskrig, og 1980 i Moskva, hvor Japan deltog i den Internationale boykot. Japan deltog første gang i vinterlegenene i 1928 i St. Moritz.

Japan som arrangør 
Japan har været vært for OL tre gange og skal være vært til Sommer-OL 2020:
 Sommer-OL 1964 i Tokyo
 Vinter-OL 1972 i Sapporo
 Vinter-OL 1998 i Nagano
 Sommer-OL 2020 i Tokyo

Medaljeoversigt

Eksterne henvisninger 
 Japans OL-statistik  på Sports-reference.com

 
 
OL
Usbekistan ved OL

Usbekistan deltog første gang i olympiske lege som selvstændig nation under Vinter-OL 1994 på Lillehammer og har siden deltaget i samtlige vinter- og sommerlege. Udøvere fra Usbekistan har tidligere deltaget som en del af Sovjetunionen (1952–1988) og SNG (1992).

Medaljeoversigt

Eksterne henvisninger 
 Usbekistans OL-statistik  på Sports-reference.com

 
 
OL
SNG ved OL

SNG (Fællesskabet af Uafhængige Stater) deltog i olympiske lege efter Sovjetunionens opløsning. Egentlig var det SNG og Georgien som deltog sammen, og den officielle betegnelse var Det forenede hold ( og ), med landskoden EUN. Holdet blev til for at muliggøre at udøvere fra det tidligere Sovjetunionen kunne deltage under Vinter-OL 1992 i Albertville og Sommer-OL 1992 i Barcelona. Holdet erstattede også Sovjetunionen under Europamesterskabet i fodbold 1992 og VM i ishockey 1992. Holdet konkurrerede under OL-flaget.

Deltagende stater 
Da Sovjetunionen blev opløst i 1991, blev de 15 tidligere sovjetrepublikker selvstændige stater. 11 af dem dannede SNG i december 1991, mens Georgien blev medlem i 1993. På trods for at Georgien endnu ikke var med i SNG, var det disse 12 lande som deltog som Det forenede hold i OL, EM- og VM-slutspil i 1992. Efter 1992 etablerede alle de tidligere sovetrepublikker egne nationale olympiske komiteer, og har siden deltaget som selvstændige lande.

De baltiske stater, Estland, Letland og Litauen var aldrig en del af SNG, og deltog som selvstændige lande allerede i 1992.

Medaljeoversigt

Eksterne henvisninger 
 SNG' OL-statistik  på Sports-reference.com

SNG ved sommer-OL
SNG ved vinter-OL
OL
Edmund Tudor, 1. jarl af Richmond

Edmund Tudor (11. juni 1431 – 3. november 1456) var far til kong Henrik 7. af England, som var en central person i Rosekrigene. Edmund var også en del af denne krig, men spillede en mindre rolle end sønnen.

Edmund Tudor var gift med Margaret Beaufort og halvbror til kong Henrik 6. af England.

Eksterne henvisninger 

Huset Tudor
Natriumacetat

Natriumacetat, , er natriumsaltet af eddikesyre. Det forkortes NaOAc og har det systematiske navn natriumethanoat. Et klassisk kemisk demonstrationsforsøg går ud på at hælde en overmættet opløsning af natriumacetat på en podekrystal, hvorved der dannes en varm "istap" af fast natriumacetat.

Referencer

Eksterne henvisninger 

 "Varm is" – vejledning, billeder og videoer (besøgt 13. august 2016). 

Natriumforbindelser
Acetater
Tjekkoslovakiet ved OL

Tjekkoslovakiet deltog første gang i olympiske lege under Sommer-OL 1920 i Antwerpen og sidste gang under Sommer-OL 1992 i Barcelona. De deltog i næsten alle sommer- og vinterlege i perioden, undtaget Sommer-OL 1984 i Los Angeles, som de boykottede. Tidligere deltog udøvere fra Tjekkiet som en del af Bøhmen (1900–1912), mens udøvere fra Slovakiet deltog som en del af Ungarn. Bøhmen blev en del af Tjekkoslovakiet efter første verdenskrig. Efter at Tjekkoslovakiet blev opløst i 1993, har Tjekkiet og Slovakiet deltaget som selvstændige lande, mens udøvere fra det tidligere Bøhmen deltager som en del af Tjekkiet.

Medaljeoversigt

Eksterne henvisninger 
 Tjekkoslovakiets OL-statistikk  på Sports-reference.com

Tjekkoslovakiet ved sommer-OL
Tjekkoslovakiet ved vinter-OL
OL
USA ved sommer-OL 2016

USA, som er repræsenteret af USAs Olympiske Komité (USOC), konkurrerede ved sommer-OL 2016 i Rio de Janeiro, fra 5. til 21. august 2016. Der har været atleter fra USA med ved hvert sommer-OL i den moderne æra, med undtagelse af 1980 i Moskva, som landet boykottede. Landet stillede op med 567 atleter i 38 sportsgrene.

USA blev legenes mest vindende nation med i alt 121 medaljer, deraf 46 af guld.

Medaljer

Medaljevindere 
Listen er ufuldstændig.

* - Angiver at atleten konkurrerede i indledende heats, men ikke i finalen.

Svømning

Resultater 

Svømmede kun i heats

Referencer 

2016
Lande ved sommer-OL 2016
Jugoslavien ved OL

Jugoslavien deltog første gang i olympiske lege under Sommer-OL 1920 i Antwerpen, og deltog i samtlige efterfølgende sommerlege til og med Sommer-OL 1988 i Seoul. Jugoslavien deltog i de første vinterlege under Vinter-OL 1924 i Chamonix, og deltog i næsten alle vinterlege undtaget Vinter-OL 1932 i Lake Placid og Vinter-OL 1960 i Squaw Valley. Fra og med Vinter-OL 1992 i Albertville deltog Kroatien og Slovenien som selvstændige lande.

Under Sommer-OL 1992 i Barcelona deltog også Bosnien-Hercegovina som selvstændigt land, mens udøvere fra "rest-Jugoslavien" deltog under olympiske flag som Uafhængig olympisk deltagere. Fra og med Sommer-OL 1996 i Atlanta deltog Makedonien som selvstændig land, mens udøvere fra Serbien og Montenegro deltog som Forbundsrepublikken Jugoslavien til og med Vinter-OL 2002 i Salt Lake City. 

Under Sommer-OL 2004 i Athen og Vinter-OL 2006 i Torino deltog Serbien og Montenegro sammen som Serbien og Montenegro. Under Sommer-OL 2008 i Beijing deltog Montenegro for første gang som selvstændig land, mens Serbien deltog som selvstændig for første gang siden Sommer-OL 1912 i Stockholm. Kosovo skal efter planen deltage som selvstændig land første gang under Sommer-OL 2016 i Rio de Janeiro. 

Jugoslavien var vært for Vinter-OL 1984 i Sarajevo.

Tidslinje for deltagelser 

 1Alle deltagerne under landskoden YUG regnes af Den Internationale Olympiske Komité som deltagelse fra samme Jugoslavien, til trods for at Forbundsrepublikken Jugoslavien kun bestod af Serbien og Montenegro.

Medaljeoversigt

Eksterne henvisninger 
 Jugoslaviens OL-statistik  på Sports-reference.com
 Uafhængig olympisk deltageres OL-statistik  på Sports-reference.com

Jugoslavien ved sommer-OL
Jugoslavien ved vinter-OL
OL
Uafhængige olympiske deltagere ved sommer-OL 2016

De uafhængige olympiske deltagere ved sommer-OL 2016 kom udelukkende fra Kuwait, der var suspenderet af IOC på grund af, at regeringen havde påvirket forbundet. Atleterne stillede derfor op uden flag og landekode på tøjet og konkurrerede derfor under fanen med OL-logoet på.

Medaljer

| width="78%" align="left" valign="top" |

Referencer 

Lande ved sommer-OL 2016
Individuelle olympiske udøvere under OL
Kosovo ved OL

Kosovo deltog i de olympiske lege for første gang ved Sommer-OL 2016 i Rio de Janeiro. Kosovos nationale olympiske komité (NOK) blev stiftet i 1992 og blev medlem af Den Internationale Olympiske Komité (IOK) i 2014. 

Fra 1920 til Vinter-OL 2002 deltog udøvere fra Kosovo som en del af Jugoslavien. Efter opløsningen af Jugoslavien har de deltaget som en del af Serbien og Montenegro og Serbien.  

Kosovo fik sin første olympiske medalje ved OL i 2016 da Majlinda Kelmendi tog guld i 52-kilosklassen for kvinder i judo.

Medaljeoversigt

Medaljevindere

Kilder

Eksterne henvisninger 
 Kosovo på IOKs webside Olympic.org
 Kosovos olympiske komités officielle webside

Kosovo ved sommer-OL
Kosovo ved vinter-OL
OL
Skygge Å

Skygge Å er en godt  4 km lang å der i forlængelse af den 2,5 km lange Bølling Sø Kanal, der afvander den gendannede  Bølling Sø, nord for Engesvang i Ikast-Brande Kommune, udgør den østlige øverste del af Karup Å-systemet. Åen løber mod vest, forbi Klode Mølle, til den løber sammen med Elbæk og Bording Å, lige øst for landevejen ca. tre kilometer nord for Bording Kirke. 

I sensommeren 2016 bliver en  strækning på 660 m af Bølling Sø Kanal ændret til 980 m mere naturligt vandløb, med  slyng og gydebanker, og den kaldes nu Skygge Å helt op til Bølling Sø.

Eksterne kilder og henvisninger

 Bølling Sø Kanal forvandles til slynget vandløb naturstyrelsen.dk 13. juli 2016

Vandløb i Ikast-Brande Kommune
Montenegro ved OL

Montenegro deltog første gang i olympiske lege som selvstændig land under Sommer-OL 2008 i Beijing, og i vinterlege under Vinter-OL 2010 i Vancouver. Udøvere fra Montenegro har tidligere deltaget som en del af Jugoslavien (1920–Vinter-OL 1992), Uafhængig olympisk deltagere (Sommer-OL 1992), Forbundsrepublikken Jugoslavien (1996–2002) og Serbien og Montenegro (2004–2006). Montenegro vandt sin første medalje under Sommer-OL 2012 i London.

Medaljeoversigt

Eksterne henvisninger 
 Montenegros OL-statistik  på Sports-reference.com

Montenegro ved sommer-OL
Montenegro ved vinter-OL
OL
Serbien ved OL

Serbien deltog første gang i olympiske lege som selvstændig land under Sommer-OL 1912 i Stockholm, men deltog ikke igen før under Sommer-OL 2008 i Beijing. De deltog første gang i vinterlege under Vinter-OL 2010 i Vancouver. Udøvere fra Serbien har tidligere deltaget som en del af Jugoslavien (1920–Vinter-OL 1992), Uafhængig olympisk deltagere (Sommer-OL 1992), Forbundsrepublikken Jugoslavien (1996–2002) og Serbien og Montenegro (2004–2006).

Medaljeoversigt

Eksterne henvisninger 
 Serbiens OL-statistik  på Sports-reference.com

Serbien ved sommer-OL
Serbien ved vinter-OL
OL
Deprotonisering

Deprotonisering er inden for kemi betegnelsen for fjernelsen af en hydron (proton eller hydrogenion, H+) fra en Brønsted-syre. Herved dannes syrens korresponderende base ("syreresten"). Den modsatte proces, hvori en proton overføres til en Brønsted-base, betegnes protonisering. Ved protonisering af en base omdannes basen til sin korresponderende syre.

Et molekyle, der både kan modtage og afgive en hydron, kaldes en amfolyt. Vand (H2O) er et eksempel på en amfolyt, idet vand enten kan protoniseres til hydronium (H3O+) eller deprotoniseres til hydroxid (OH−).

Et molekyles relative evne til at afgive en hydron er bestemt af dets syrestyrkeeksponent (pKa-værdi). En lav pKa-værdi indikerer, at molekylet er surt og let vil afgive en hydron for at omdannes til sin korresponderende base. pKa-værdien er bestemt af flere ting, men først og fremmest stabiliteten af den korresponderende base. Stabiliteten af den korresponderende base bestemmes primært af dens evne til at stabilisere negativ ladning. En af de vigtigste måder, hvorpå den korresponderende base kan stabilisere negativ ladning, er ved hjælp af resonans. Tilstedeværelsen af elektrontiltrækkende funktionelle grupper (der stabiliserer den korresponderende base ved at øge spredningen af den elektriske ladning) og elektrondonerende funktionelle grupper (der mindsker stabiliteten ved at mindske spredningen af elektrisk ladning) er med til at bestemme pKa-værdien af et molekyle. Opløsningsmidlet kan også bidrage til at stabilisere den korresponderende bases negative ladning.

pKa-værdien af et molekyle bestemmer også, hvilke baser der egner sig til at deprotonisere molekylet. Hvis molekylet ikke er tilstrækkeligt surt og derfor ikke afgiver en hydron villigt, kræver det stærke baser at deprotonisere det. Hydrider hører til nogle af de stærkeste kendte baser. Almindeligt anvendte hydrider tæller natriumhydrid og kaliumhydrid. Disse hydrider danner brint (H2) ved reaktion med en hydron fra det andet molekyle. Brint er en brandfarlig gas og kan antændes af ilten i atmosfærisk luft, så reaktionen bør foregå i en inert atmosfære, f.eks. bestående af kvælstof.

Referencer 

Syre-base-kemi